Itiner

A Buckó tanyáról balra fordulunk a falu központ felé és a **P+ t** követjük a malomig.

***1. állomás MALOM***

Tovább a **P+ en** vissza a faluba, a Gesztenye fasor (Zalka Máté utca) és a Fő utca sarkán található óvodáig.

***2. állomás Buszmegálló*** Pecsét a buszmegállóban, pontőr ezen az állomáson nincs.

Utána balra fordulva erősen lefelé, majd emelkedve haladunk tovább a Gesztenye fasoron (Zalka Máté utca).

***3. állomás PÁZMÁND-FORRÁS.*** A **szalagozáson** tovább, a középső úton elérjük a szőlők közötti aszfaltos utat. Először balra, majd 100 m után jobbra fordulunk, s a szőlők között kanyarogva elérünk egy patakot. A hídon átkelve jobbra tartva haladunk tovább. Jobb, majd bal kanyar után, továbbra is a **szalagozást** követve elérjük a vadvédő kerítést. Átmászunk a falétrán, s a kerítést követjük. Bal felől erdészeti kapu, itt jobbra fordulva folytatjuk az utat a Nyír-hegyre.

**Vízvételi lehetőség a létránál!!!**

***14 km segédlete***

A „felestáv” útvonala azonos a vadvédő kerítésig a 28-assal. Itt azonban ***nem kell átmászni a*** ***létrán***, hanem egy balra fordulva ***irány a Csúcsos-hegy villogó irányfénye, a nagytáv 10.*** ***állomása***. Innen a további útvonal azonos mindkét táv számára a célig.

***4. állomás Nyír-hegy (Magos-kő)***

Még mindig felfelé haladva követjük a **fényvisszaverő szalagozást**, majd némi ereszkedés után keresztezzük a Nadap és Lovasberény közötti műutat. A sorompónál átkelünk az aszfalton és a szemközti sóderes úton haladunk fölfelé. Nemsokára becsatlakozik a **S - jelzést**, ezen tovább föl az emelkedő tetejéig. Itt balra a szalagozáson tovább a toronyig.

***5. állomás MELEG-HEGY***

Kis frissítő, majd meredek lejtő a földútig. A **P-jelzésen** jobbra tartunk, majd balra letérünk a

**Z+ re**.- Ezt követve elérjük Sukorót. A kék közkútnál balra tovább a Présház utcán. Követjük a **szalagozást**. Jobbra fordulunk és elmegyünk a vízmű mellett azt balról kerülve. Ekkor elérjük a Sukoró nevezetes ingókövét.

***6. állomás GYAPJASZSÁK***

 A pecsételés után a **S+ t** követve átsétálunk Nadapra. A kőkerítésnél jobbra átvágunk az egykori foci pályán tovább haladunk a **S+ en**. A Halastófolyás utcán elérjük Velencét. Balra a Furmint utca szalagozásán a Panoráma útig. Itt jobbra lesz a pontunk.

***7. állomás VÖRÖSMARTY-PRÉSHÁZ***

Itt frissítő zsíros deszka és víz vár, nagy-Csiríz módra. Tovább a szerpentinen emelkedve, majd egy balról nyíló keskeny ösvényen, a szalagozáson fel a tetőre.

***8. állomás BENCE-HEGY***

 A kilátás megcsodálása után a már ismert úton vissza a műútig. Átkelve rajta követjük a **S - ot**, az egykori emlékműig. Innen **szalagra** váltunk, jobbra tartva a fák mellett, majd elérve a

**P – t** jobbra haladunk tovább az erdőbe.

***9. állomás SZINTEZÉSI FŐALAP PONT***

 A **P – t** követve erős emelkedő a kereszteződésig. Itt jobbra a villany trafóig. Egy bal kanyar után a Béke utcán elhagyjuk a falut, az erdő mellett tovább haladva. Irányító tábla következik, s megcélozzuk a hegy tetején a **villogó fényt**, megmászva az motocross pályát. Szűk ösvény és vár a csúcs.

***10. állomás CSÚCSOS-HEGY***

Csúcs kilátás és csoki! Lefelé indulunk a meredek **P**  majd **szalagozáson** a műútig. Itt balra fordulva tovább. Szőlők mellett haladunk egy erős bal kanyarig. Az erdő sarkán, a **fa kerékpárút irányító táblánál** jobbra követjük a fenyves melletti szalagozás, a patak hídig. Átkelünk balra a Cibulka-patakon, ismét bal a műúton. **Figyelmeztető táblát** találunk, és jobbra fordulva megmásszuk a hegyet.

***11. állomás CSEPLEK-HEGY***

Pecsételés után vissza a műútra. Jobbra tovább. A **magasles után** jobbra fel, a szőlők mellett. A szőlők végénél jobbra a murvásig, majd bal kanyar és tovább a **P- on**. A megerősített jelek mentén fel a keresztekig.

***12. állomás ZSIDÓ-HEGY***

tovább a **P – on**. **Figyelem ! Meredek, szűk sziklás ösvény.** Leérünk a Buckó tanya sarkáig.

***Gratulálunk, itt mindenki elérte a célját!***